**КОГА БИ БИЛА НАУЧНИК МОЈАТА ИДНА ПРОФЕСИЈА БИ БИЛА...**

**Научник е личност која спроведува активности и истражувања за природата, вклучувајќи физички, математички и опшествени подрачја. Научниците развиваат нови модели за да ги објаснат постоечките податоци и за предвидување на нови резултати, и експериментатори, кои воглавно се занимаваат со тестирање на модели каде се изведуваат мерења.** **Научниците можат да бидат мотивирани на неколку начини. Многу имаат желба да разберат зошто светот е таков, каков што го гледаме и како настанал. Тие покажуваат силна љубопитност за реалноста. Јас кога би била научничка би сакала подлабоко да навлезам за истражување на природата, поконкретно сакам да истражувам за растенијата. Да откријам нови интересни работи и новости преку соработка и истражување заедно со други научници.**

**Растенијата се многуклеточни автотрофи што обично живеат прикрепени на почвата. Растенијата се примарни произведувачи на органска материја, тие го започнуваат движењето на енергијата во екосистемот преку метаболитичките процеси на организмите. Науката која што ги проучува растенијата се нарекува ботаника.**

**Како иден ботаничар јас би се занимавала со научно проучување на растенијата односно би го проучувала изгледот, градбата, растот, развитокот, репродукцијата и сл. на растенијата. Како методи на истражување би ги користела набљудувањето, компаративните, историските и експерименталните методи. Би собирала и складирала различен растителен материјал во хербариум, истиот би го набљудувала во природни и вештачки услови како и во лабараторија.**

**Клара И**

**IX одделение**